## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 81/2007 (6.8.2007.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2539**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, šumarstva i vodnoga gospodarstva donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1. Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge i to:
a) Osječko-baranjske županije: Bijelo Brdo, Sarvaš;
b) Vukovarsko-srijemska županije: Privlaka, Komletinci;
c) Varaždinske županije: Donji Martijanec, Sveti Đurđ, Komarnica Ludbreška,
Čičkovina, Hrastovljan, Madaraševec, Luka Ludbreška, Priles, Vrbanovec,
Martijanec, Križovljan, Poljanec, Sudovčina, Hrastovsko, Hrženica, Obrankovec,
Selnik, Gornji Martijanec, Rivalno;
d) Sisačko-moslavačke županije: Topolovac, Budaševo, Crnac, Bukovsko, Preloščica;
e) Koprivničko-križevačke županije: Vojnovec Kalnički, Deklešanec, Hižanovec,
Gornja Rijeka, Popovec Kalnički, Vukovec, Štrigovec, Fajerovec, Lukačevec,
Voljavec Riječki;
f) Grad Zagreb i Zagrebačka županija: Samoborski Otok, Savrš­čak, Medsave,
Bobovica, Celine Samoborske, Vrbovec Samoborski, Gradna, Farkaševec Samoborski,
Domaslovec, Hrastina Samoborska, Sveta Nedelja, Brezje, Svetonedeljski Breg,
Greguric Breg, Velika Rakovica, Srebrnjak, Jagnjić Dol, Kladje, Kerestinec,
Cerje Samoborsko, Rude, Slavagora, Žitarka, Molvice, Mala Gorica, Konščica,
Braslovje, Manja Vas, Kalinovica, Klake, Falaščak, Sveti Martin pod Okićem,
Kotari, Botinec, Dolec Podokićki, Poljanica, Okićka, Galgovo, Podgrade Podokićko,
Gornja Purgarija, Goli Breg, Brezovica, Beter, Desprim, Donja, Purgarija,
Zadvorsko, Drežnik Brezovički, Odranski Obrež, Drežnik Podokićki, Tržic, Strmec,
Hudi Bitek, Gornji Desinec, Goli Vrh, Breznik Plešivički, Donji Desinec;
g) Međimurske županije: Novo Selo na Dravi, Totovec, Šandorovec, Kuršanec,
Vularija.
2. Ugroženim područjem smatra se područje u krugu od sedam kilometra od
zaraženog područja i to:
a) Osječko-baranjske županije: Aljmaš, Tenja, Klisa, Dalj i Nemetin;
b) Vukovarsko-srijemske županije: Otok, Donje Novo Selo;
c) Varaždinske županije: Zamlaka, Slokovec, Sigetec Ludbreški, Kučan Ludbreški,
Globočec Ludbreški, Vinogradi Ludbreški, Slanje, Pihovec, Greščevina, Jarki
Horvatićevi, Gornja Poljana, Donja Poljana, Vrtlinovec, Ludbreg, Karlovec
Ludbreški;
d) Grada Zagreba i Zagrebačke županije: Turkovčina, Bosna, Beloslavec, Otrčkovec,
Bedenica, Omamno, Radoišće, Zrinšćina, Gornje Orešje, Prepolno, Novakovec
Bisaški, Dubovec Bisaški, Zadrkovec, Šurdovec, Komin, Donje Orešje, Tomaševec,
Filipovići, Bregana, Klokočevec Samoborski, Podvrh, Lug Samoborski, Velika
Jazbina, Kostanjevec Podvrški, Mala Jazbina, Grdanjci, Strmec, Javorek, Orešje,
Otruševec, Beder, Samobor, Bestovje, Vrhovčak, Vratnik Samoborski, Dubrava
Samoborska, Draganje Selo, Višnjevec Podvrški, Novaki, Rakitje, Slani Dol,
Noršic Selo, Mala Rakovica, Smerovišće, Velika Rakovica, Kladje, Slapnica,
Jarušje, Veliki Lipovec, Šipački Breg, Stupnički Obrež, Dragonoš, Gornji Stupnik,
Mali Lipovec, Grabarak, Rakov Potok, Bukovje Podvrško, Donji Stupnik, Prekrižje
Plešivičko, Novo Selo Okičko, Gonjeva, Lanišće, Jurjevčani, Orešje Okičko,
Vlaškovec, Repišće, Prilipje, Špigelski Breg, Vranov Dol, Ivančići, Kupec Dol,
Prodin Dol, Plešivica, Stankovo, Draga Svetojanska, Gorica Svetojanska,
Pavučnjak, Prhoc, Lokošin Dol, Petkov Breg, Kozlikovo, Redovje, Gornja Reka,
Klinča Sela, Pavlovčani, Malunje, Donja Reka, Zdihovo, Hotnja, Pokupsko,
Breganica, Jablanovec, Velika Mlaka, Gornja Lomnica, Donja Lomnica, Lukavec,
Petrovina Turopoljska, Gudci, Markuševec Turopoljski, Bukovčak, Kupinec,
Volavje, Cvetković, Cabdin, Novaki Petrovinski, Izimje, Domagović, Ceglje, Donja
Zdenčina, Gornja Zdenčina, Crnilovec, Petrovina, Jastrebarsko, Hrastje
Plešivičko, Brezari, Celine, Dolanjski Jarak, Miladini, Srednjak, Belčići,
Gradići, Crna Mlaka, Ježdovec, Lučko, Buzin, Gornji Čehi, Hrvatski Leskovac,
Donji Čehi, Veliko Polje, Odra, Mala Mlaka, Hrašće Turopoljsko, Demerje,
Horvati, Kupinečki Kraljevec, Grančari, Starjak, Donji Trpuci, Brebernica, Donji
Dragonožec, Gornji Dragonožec, Gornji Trpuci, Lipnica;
e) Sisačko-moslavačke županije: Tišina Kaptolska, Strelečko, Hrastelnica, Bok
Palanječki, Sisak, Novo Selo Palanječko, Novo Pracno, Novo Selo, Blinjski Kut,
Gornje Komarevo, Donje Komarevo, Lukavec Posavski, Klobučak, Blinjska Greda,
Madžari, Gušče, Čigoč;
f) Međimurske županije: Pušćine, Gornji Kuršanec, Savska Ves, Strahoninec,
Ivanovec, Štefanec, Orehovica, Podbrest, Sveti Križ, Čakovec.

II.

Radi sprječavanja pojave i širenja klasične svinjske kuge naređuju se sljedeće
mjere:
1. Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja ili dvorišta u
svrhu prirodnog pripusta na drugim uzgojima, farmama ili dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se stavljanje mesa svinja u promet izravno iz dvorišta;
e) Zabranjuje se pašno držanje svinja;
f) Zabranjuje se odvoženje svinja na stočne sajmove, dogone i otkupna mjesta te
stavljanje svinja u promet na stočnim sajmovima, dogonima i otkupnim mjestima na
područjima navedenim u točki I. podtočkama 1.i 2. ove Naredbe. Ovlašteni
veterinar na sajmu, dogonu i otkupnom mjestu mora voditi posebnu evidenciju koja
sadrži podatke o vlasniku, podrijetlu i broju svinja te serijske brojeve
svjedodžbi sa kojima se životinje dopremaju;
g) Naređuje se provođenje dezinfekcije prije i nakon održavanja sajmova, dogona
i otkupa.
h) Naređuje se obvezna prijava bez odgađanja svake uginule ili bolesne svinje na
gospodarstvu i divlje svinje.
2. Osim mjera iz točke II. stavak 1. na zaraženim i ugroženim područjima
određenim u točki I.ove Naredbe naređuje se:
a) Zabrana stavljanja u promet svih vrsta životinja na područjima određenim u
točki I. stavak 1. podstavak (a), (b), (c), (d), (e) i (f) najmanje 7 dana od
provođenja završne dezinfekcije u dvorištu u kojem je potvrđena klasična
svinjska kuga;
b) Zabrana stavljanja u promet i premještanja svinja na područjima određenim u
točki I. stavak 1. podstavak (a), (b), (c), (d), (e), (f) i stavak 2. podstavak
(a), (b), (c), (d) i (e).
c) Zabranu stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obveznu provedbu strogih biosigurnosnih mjera za smanjivanje opasnosti od
unošenja i širenja virusa klasične svinjske kuge od strane svake osobe koja
ulazi ili izlazi na gospodarstva na kojima se drže svinje te osoba koje su bile
u kontaktu s divljim svinjama;
f) Onemogućavanje izravnog ili neizravnog kontakta između domaćih i divljih
svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavak 2. podstavak (a) i (b) ove Naredbe ne odnosi se na
pošiljke:
a) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom osim na područjima određenim u točki I. stavak 1. i 2. te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željezničkim prometnicama bez zaustavljanja i mora biti
onemogućeno da svinje koje se provoze dođu u direktan ili indirektan kontakt s
drugim svinjama tijekom transporta.;
b) Domaćih svinja koje se, zbog tehnoloških razloga, upućuju iz objekata
kontroliranog i zatvorenog uzgoja koji udovoljavaju biosigurnosnim mjerama
propisanim Naredbom o mjerama zaštitite životinja od zaraznih i nametničkih
bolesti i njihovom financiranju u 2007. godini (»Narodne novine« br. 2/07 i
16/07) u točki V. stavak 4.:
– podstavak (c) na zaraženim područjima određenim u točki I. stavak 1. ove
Naredbe;
– podstavak (b) na ugroženim područjima određenim u točki I. stavak 2. ove
Naredbe;
u druge kontrolirane i zatvorene objekte za držanje ili na neod­godivo klanje,
po odobrenju nadležnog županijskog veterinarskog inspektora i pod posebnim
uvjetima koje određuje Uprava za veterinarstvo;
c) Drugih vrsta životinja, osim domaćih i divljih svinja, koje su uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja RH te koje se zbog tehnoloških razloga, upućuje
iz objekata kontroliranog i zatvorenog uzgoja u druge kontrolirane i zatvorene
objekte za držanje ili klanje, po odobrenju nadležnog županijskog veterinarskog
inspektora i pod posebnim uvjetima koje propisuje Uprava.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 75/2007.).

V.

Ova Naredba stupa na snagu odmah.

Klasa: 322-01/07-01/53
Urbroj: 525-01-07-01
Zagreb, 27. srpnja 2007.

Ministar
**Petar Čobanković**, v. r.

Naredba, NN 81/2007-2539
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)